
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  5
din 28 ianuarie 2016
    pentru aprobarea Planului de acţiuni sau de lucrări de interes local care urmează a fi prestate de
          către beneficiarii de ajutor social în anul 2016

Consiliul Local al Municipiului Sighişoara, întrunit în şedinţă ordinară,


Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 494/VI/3/11.01.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45, alin. 6 din Legea nr. 215/2001, Legea administraţiei publice locale, republicată, cu modificările şi completările ulterioare;

Ţinând cont de dispoziţiile art. 6, alin. (7) din Legea nr. 416/2001 privind venitul minim garantat, cu modificările şi completările ulterioare şi ale art. 28, alin. (2), lit. a) şi alin. (3) din H.G. nr. 50/2011 pentru aprobarea Normelor metodologice de aplicare a prevederilor Legii nr. 416/2001, cu modificările şi completările ulterioare;

Având în vedere prevederile Hotărârii Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice ale Municipiului Sighişoara către S.C. ECOSERV SIG S.R.L. Sighişoara, completată prin Hotărârea Consiliului Local Sighişoara nr. 93/31.05.2012 şi modificată prin Hotărârea Consiliului Local Sighişoara nr. 54/28.03.2013;

Văzând adresa nr. 376/V/1/07.01.2016 a S.C. ECOSERV SIG S.R.L. Sighişoara, înregistrată la instituţia noastră sub nr. 244/07.01.2016, prin care comunică Municipiului Sighişoara, Planul de acţiuni sau de lucrări de interes local propus, întocmit în conformitate cu prevederile art. 6, alin. (7) din Legea nr. 416/2001, acţiuni şi lucrări propuse spre a fi prestate de către beneficiarii de ajutor social în anul 2016; 

Văzând Raportul de specialitate al Serviciului Public de Asistenţă Socială, înregistrat cu nr. 493/VI/3/11.01.2016, cu propunerea de aprobare a Planului de acţiuni sau de lucrări de interes local care urmează a fi prestate de către beneficiarii de ajutor social în anul 2016, aşa cum a fost el întocmit de S.C. ECOSERV SIG S.R.L. Sighişoara, îndeplinindu-se prevederile legale în acest sens;
Având în vedere amendamentul formulat în plenul şedinţei ordinare a Consiliului Local Sighişoara de către domnul consilier local Ciucan Cristian, amendament însuşit şi votat de către membrii Consiliului Local Sighişoara; 

Având în vedere avizele favorabile ale tuturor comisiilor pe domenii de specialitate;

În baza art. 36, alin. (2), lit. d) şi alin. 6, lit. a), pct. 2, art. 45, alin. (1) şi a art. 115, alin. (1), lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art. 1. Se aprobă Planul de acţiuni sau de lucrări de interes local care urmează a fi prestate de către beneficiarii de ajutor social în anul 2016, în cadrul S.C. ECOSERV SIG S.R.L. Sighişoara, conform anexei, care face parte integrantă din prezenta hotărâre.
Art. 2. (1) Acţiunile sau lucrările de interes local prestate de către beneficiarii de ajutor social, cuprinse în Planul de acţiuni sau de lucrări de interes local, menţionat la art. 1 din prezenta hotărâre, vor fi prezentate, periodic, Consiliului Local Sighişoara, prin rapoarte şi informări, ce vor cuprinde numărul persoanelor care prestează acţiunile sau lucrările de interes local, precum şi denumirea acţiunilor şi lucrărilor prestate sau executate de către aceştia, rapoarte şi informări ce vor fi aduse şi la cunoştinţă publică prin publicarea pe site-ul Municipiului Sighişoara.
(2) Rapoartele şi informările menţionate la aliniatul precedent, vor fi întocmite şi prezentate Consiliului Local Sighişoara, de către S.C. ECOSERV SIG S.R.L Sighişoara împreună cu Serviciul Public de Asistenţă Socială din cadrul Municipiului Sighişoara şi vor fi aduse la cunoştinţă publică, prin publicarea pe site-ul Municipiului Sighişoara, prin intermediul Direcţiei Relaţii Publice şi Comunicare din cadrul Municipiului Sighişoara.


Art. 3. S.C. ECOSERV SIG S.R.L Sighişoara, Serviciul Public de Asistenţă Socială şi Direcţia Relaţii Publice şi Comunicare din cadrul Municipiului Sighişoara, se încredinţează cu ducerea la îndeplinire a prevederilor prezentei hotărâri.
Art. 4. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro. 
PREŞEDINTE DE ŞEDINŢĂ,

  

             Claudiu Pop
  Contrasemnează/Avizat pentru legalitate

           SECRETAR,



             Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. S.C. ECOSERV SIG S.R.L. Sighişoara;

  2 ex. Serviciul Public de Asistenţă Socială;
  1 ex. Direcţia Relaţii Publice şi Comunicare.
10 ex. 

B.A.
